  Виталий Пронин Алнашын этнографической диктант гожтӥз 100-лэсь ятыр адями. Пӧлазы Эстониысь куно.4-тӥ коньывуонэ алнашъёс но этнографической диктант гожтӥзы ёрос администрациын но ёрос библиотекаын. Ужрадэз ортчытӥзы но радъязы волонтёръёс. Асьсэлэсь тодон-валанъёссэс эскерыны люкаськизы 100-лэсь ятыр адямиос. Тужгес но трос вал пиналъёс, культура но дышетон удысъёсын, администрациын тыршисьёс, арлыдоос. Вераны кулэ, библиотекалэн залаз аслэсьтыз тодон-валанзэ эскерыны кожаз ёросамы лыктэм куно, Эстониысь сетуослэн огазеяськонэнызы кивалтӥсь Риека Хырн. Со лыктэм вылэм Байтэрек гуртэ. Отысь библиотекаен кивалтӥсен Алевтина Тарасоваен ӵош диктант гожтонэ но пыриськизы.Юанъёс туж тунсыкоесь вал. Диктант гожъясьёс 45 минут ӵоже Россиысь пӧртэм шаеръёсы, пӧртэм выжы калыкъёс доры куное вуылӥзы кадь.Визь сынам бӧрсьы мылкыд карисьёс соку ик тодыны быгатӥзы юанъёслэсь шонер валэктонъёссэс. Диктантэз радъясьёслэн верамзыя, уноез адямиос вань юанъёслы шонер валэктонъёс сётӥллям. Ёросъя шоро-куспо балл 73 котырын люкаськиз. Огъя йылпумъян лэсьтэмын луоз бӧрысьгес - ваньзэ пыр-поч эскерем бере.Людмила Сурчакова   